პროფესორ სერგეი შაროვის საჯარო მოხსენება „ინკლუზიური ხმები: ხელოვნური ინტელექტი სათათბირო დემოკრატიისათვის“
2025-06-23 18:00 - 19:00 (Asia/Dubai)
23 ივნისს, 18:00 საათზე, ილიას სახელმწიფო უნივერსიტეტის S507 აუდიტორიაში ლიდსის უნივერსიტეტის ენის, კულტურისა და საზოგადოების მეცნიერებათა სკოლის, ენის ტექნოლოგიების პროფესორი სერგეი შაროვი წაიკითხავს მოხსენებას „ინკლუზიური ხმები: ხელოვნური ინტელექტი სათათბირო დემოკრატიისათვის“.
პროფესორი შაროვი მიმოიხილავს ევროკავშირის პროგრამის Horizon ფარგლებში განხორციელებული პროექტის iDem მიდგომებსა და შედეგებს. პროექტის ძირითადი მიზანია ხელი შეუწყოს მარგინალიზებული ჯგუფების, მათ შორის ხანდაზმულების, მიგრანტებისა და ფსიქიკური ჯანმრთელობის პრობლემების მქონე პირების ჩართულობას დემოკრატიულ პროცესებში ენობრივი ბარიერების დაძლევის გზით.
მომხსენებელი განიხილავს, როგორ შეუძლია ხელოვნურ ინტელექტს ხელი შეუწყოს მარგინალიზებული ჯგუფების ინკლუზიურ დემოკრატიულ პროცესებში მონაწილეობას. რამდენადაც სათათბირო დემოკრატია უზრუნველყოფს ურთიერთგაგებას დაინტერესებულ მხარეებს შორის, რთული ინსტიტუციური ენა ხშირად გამორიცხავს ხანდაზმულების, მიგრანტებისა და ფსიქიკური პრობლემების მქონე პირების მონაწილეობას სამოქალაქო პლატფორმებსა და ონლაინ სივრცეებში. სწორედ ამიტომ პროექტი, რომელიც ხორციელდება ბარსელონის ქალაქის მერიასთან, Cibervoluntarios-თან, PIM-სა და ANFFAS-თან თანამშრომლობით, ფოკუსირებულია სამ კვლევით შემთხვევაზე და მიზნად ისახავს კატალონურ, იტალიურ და ესპანურ ენებში კომპლექსური ლინგვისტური მოვლენების იდენტიფიცირებას, რათა უფრო ხელმისაწვდომი გახდეს ამ საზოგადოებისთვის სათათბირო პროცესებში მონაწილეობა. სისტემურ-ფუნქციური ლინგვისტიკის საფუძველზე პროფ. შაროვი განიხილავს სხვაობას ენის მომხმარებლებსა (მაგ. სოციალურ-დემოგრაფიული ფაქტორები) და ენის გამოყენებას (მაგ. კომუნიკაციური ფუნქციები) შორის და მის ზეგავლენას ხელოვნურ ინტელექტზე დაფუძნებულ სათათბირო დიალოგზე.
მოხსენების ბოლოს პროფესორი შაროვი აანალიზებს რისკებს, ერთი მხრივ, ზედმეტად ოპტიმისტური მოლოდინების შექმნისა, და, მეორე მხრივ, ხელოვნური ინტელექტის შესაძლებლობების უგულებელყოფის შესახებ.
სამუშაო ენა: ინგლისური
დრო: 23 ივნისი, 18:00 საათი
ადგილმდებარეობა: ილიას სახელმწიფო უნივერსიტეტის S507 აუდიტორია, გ.წერეთლის ქ. N3
დასწრება თავისუფალია.

დოქტორანტ ანა მგელაძის სადისერტაციო ნაშრომის დაცვა
2025-06-26 13:00 - 14:00
26 ივნისს, 13:00 საათზე, ილიას სახელმწიფო უნივერსიტეტის G106 დარბაზში ბიზნესის, ტექნოლოგიისა და განათლების ფაკულტეტის განათლების სკოლის განათლების მეცნიერებების სადოქტორო პროგრამის დოქტორანტი ანა მგელაძე დაიცავს სადისერტაციო ნაშრომს „ფიზიკის მასწავლებელთა ტექნოლოგიური კომპეტენციები“.
სამეცნიერო ხელმძღვანელი − მარიკა კაპანაძე, ილიას სახელმწიფო უნივერსიტეტის პროფესორი
დისტანციურ ფორმატში დასასწრები ბმული:

https://iliauni-edu-ge.zoom.us/j/85074207892?pwd=[REDACTED]

სამუშაო ენა: ქართული
დრო: 26 ივნისი, 13:00 საათი
ადგილმდებარეობა: ილიას სახელმწიფო უნივერსიტეტის G106 დარბაზი, გ. წერეთლის ქ. N1
დასწრება თავისუფალია.
2025

Zoomout-ისა და ფაბლაბის პანელური დისკუსია „როგორ განავითაროთ მეწარმეობრივი უნარები სამსახურის დატოვების გარეშე“
2025-06-26 16:00 - 17:00
26 ივნისს, 16:00 საათზე, ილიას სახელმწიფო უნივერსიტეტის T102 აუდიტორიაში ტექმეწარმეობისა და ინოვაციის განვითარების ცენტრის, პრეაქსელერატორი Zoomout-ისა და ფაბლაბის ორგანიზებით გაიმართება საჯარო პანელური დისკუსია „როგორ განავითაროთ მეწარმეობრივი უნარები სამსახურის დატოვების გარეშე“.
სპეციალურად მოწვეული მომხსენებელია დოქტორი ალექს დენობლი, სან დიეგოს სახელმწიფო უნივერსიტეტის მეწარმეობის ემერიტუს-პროფესორი, Lavin Entrepreneurship Center-ის აღმასრულებელი დირექტორი და წიგნის The Entrepreneur Within ავტორი.
პროფესორ დენობლის საქმიანობა მოიცავს მეწარმეობას, კორპორაციულ ინოვაციასა და ტექნოლოგიების კომერციალიზაციას. იგი აშშ-ის მცირე ბიზნესისა და მეწარმეობის ასოციაციის (USASBE) ყოფილი პრეზიდენტი და საერთაშორისო საბჭოს (ICSB) მოქმედი მმართველი წევრია. მრავალწლიანი გამოცდილება აქვს როგორც სტარტაპებთან, ისე მსხვილ ტექნოლოგიურ კომპანიებთან თანამშრომლობის კუთხით.
შეხვედრის მონაწილეები გაიგებენ, როგორ განავითარონ მეწარმეობრივი უნარები პროფესიული საქმიანობის პარალელურად; მოისმენენ პრაქტიკულ რჩევებს ინტრაპრენერობისა და კარიერული ზრდის შესახებ; შეძლებენ დარგის საერთაშორისო ექსპერტს დაუსვან შეკითხები, მათ შორის, რისკების მართვაზე, მარცხის გამოცდილებასა და მოტივაციაზე.
დისკუსიას გაუძღვება ილიას სახელმწიფო უნივერსიტეტის პრეაქსელერატორი Zoomout-ის მენეჯერი, სტარტაპ NEUROPILOT-ის დამფუძნებელი თინი მამუჩაშვილი.
შეხვედრაზე დასასწრებად რეგისტრაციის გავლა შესაძლებელია ბმულზე: https://forms.gle/vJWfUHDzaf24nc9e6
დამატებითი ინფორმაციისთვის დაუკავშირდით ორგანიზატორებს ელექტრონული ფოსტით: fablab@iliauni.edu.ge.
სამუშაო ენა: ინგლისური
დრო: 26 ივნისი, 16:00 საათი
ადგილმდებარეობა: ილიას სახელმწიფო უნივერსიტეტის T102 აუდიტორია, ქ. ჩოლოყაშვილის გამზ. N3/5
2025

მეოთხე ეროვნული ფესტივალი „მეცნიერება მთავარ როლში“
2025-06-28 12:00 - 13:00
28 ივნისს, 12:00 საათზე, ილიას სახელმწიფო უნივერსიტეტის B201 აუდიტორიაში გაიმართება მეოთხე ეროვნული ფესტივალი „მეცნიერება მთავარ როლში” (Science on Stage), რომლის ორგანიზატორია ილიაუნის საბუნებისმეტყველო განათლების კვლევითი ცენტრი SALiS.
ფესტივალზე წარმოდგენილი იქნება 19 პროექტი საბუნებისმეტყველო განათლების სხვადასხვა სფეროდან. ჟიურის მიერ შერჩეული ოთხი საუკეთესო პროექტის ავტორი 2026 წლის მაისში საქართველოს წარმოადგენს საერთაშორისო ფესტივალზე კლაიპედაში (ლიეტუვა).
ფესტივალის მიზანია საბუნებისმეტყველო მეცნიერებების სწავლების ხელშეწყობა და ინოვაციური საგანმანათლებლო პრაქტიკის გაზიარება როგორც ადგილობრივ, ისე საერთაშორისო დონეზე.
დრო: 28 ივნისი, 12:00 საათი
ადგილმდებარეობა: ილიას სახელმწიფო უნივერსიტეტის B201 აუდიტორია, ი. ჭავჭავაძის გამზ. N32
დასწრება თავისუფალია.
2025

დოქტორანტ გიორგი ეპიტაშვილის სადისერტაციო ნაშრომის დაცვა
2025-07-04 08:00 - 17:00
16 ივლისს, 13:00 საათზე, გაიმართება ილიას სახელმწიფო უნივერსიტეტის საბუნებისმეტყველო მეცნიერებებისა და მედიცინის ფაკულტეტის ინგლისურენოვანი სადოქტორო პროგრამის „ეკოლოგია“ დოქტორანტ გიორგი ეპიტაშვილის სადისერტაციო ნაშრომის „საქართველოს მტკნარი წყლის თევზების ტაქსონომიური რევიზია და სახეობათა მოწყვლადობის შეფასება“ (Taxonomic revision of freshwater fishes of Georgia and the assessment of species vulnerability) დაცვა.
სამეცნიერო ხელმძღვანელები: ილიას სახელმწიფო უნივერსიტეტის ასოცირებული პროფესორები ბელა ჯაფოშვილი და ლევან მუმლაძე
სამუშაო ენა: ინგლისური
დრო: 16 ივლისი, 13:00 საათი
ადგილმდებარეობა: ილიას სახელმწიფო უნივერსიტეტის G106 დარბაზი, გ. წერეთლის ქ. N1
დასწრება თავისუფალია.
2025

ყოველწლიური სტუდენტური სამეცნიერო კონფერენცია
2025-07-07 10:00 - 11:00
7 ივლისს, 10:00 საათზე, ილიას სახელმწიფო უნივერსიტეტის E207 აუდიტორიაში გაიმართება სამაგისტრო პროგრამის „შუა საუკუნეების კვლევები“ ყოველწლიური სტუდენტური სამეცნიერო კონფერენცია. კონფერენცია ეძღვნება ჩვენი უნივერსიტეტის კურსდამთავრებულის, 2015 წლის 13 ივნისს ტრაგიკულად დაღუპული ივლიტა ჯიბუტის, ხსოვნას.
კონფერენციაზე მოხსენებებს წაიკითხავენ ილიას სახელმწიფო უნივერსიტეტის სამაგისტრო პროგრამის „შუა საუკუნეების კვლევები“ სტუდენტები.
დრო: 7 ივლისი, 10:00 საათი
ადგილმდებარეობა: ილიას სახელმწიფო უნივერსიტეტის E207 აუდიტორია, ქ. ჩოლოყაშვილის გამზ. N3/5
დასწრება თავისუფალია.
2025
პროგრამა

ახალი ინიციატივის NARI პრეზენტაცია და მოხალისე სტუდენტების დაჯილდოება
2025-07-07 13:00 - 14:00
7 ივლისს, 13:00 საათზე, ილიას სახელმწიფო უნივერსიტეტის G106 აუდიტორიაში კავკასიის ბიომრავალფეროვნების კვლევის ლეიბნიცის ცენტრი გამართავს მეცნიერების პოპულარიზაციისადმი მიძღვნილ ღონისძიებებს.
I ნაწილი: NARI – Network of Amateur Researchers Inquiry
ღონისძიებაზე ილია სახელმწიფო უნივერსიტეტის დოქტორანტი და მკვლევარი თინათინ ჩხარტიშვილი წარმოადგენს ახალ ინიციატივას NARI (Network of Amateur Researchers Inquiry), რომლის მიზანია ბუნებით დაინტერესებული პროფესიონალების, მოყვარული მკვლევრების, ნატურალისტების და მოქალაქეების ერთი იდეის ქვეშ გაერთინება. პლატფორმა ხელს შეუწყობს გარემოსდაცვით საკითხებზე შეხვედრების, კვლევითი პროექტებისა და საგანმანათლებლო ღონისძიებების ორგანიზებას.
ღონისძიებაზე მოწვეული ნატურალისტები, მოქალაქე-მეცნიერები, საზოგადოებას გაუზიარებენ გამოცდილებას და ისაუბრებენ მოყვარულ მეცნიერთა როლზე. წარმოაჩენენ გზებს, როგორ შეიძლება დაინტერესებული პირები ჩართონ კვლევით საქმიანობაში ფორმალური განათლების გარეშე.
II ნაწილი: ენტომოლოგიის ლაბორატორიის მოხალისე სტუდენტთა დაჯილდოება
ორგანიზატორები დააჯილდოებენ სტუდენტებს, რომლებიც გაზაფხულის სემესტრის განმავლობაში მონაწილეობდნენ ენტომოლოგიური მიმართულების საველე და ლაბორატორიულ ღონისძიებებში. მათ საზეიმოდ გადაეცემათ სერტიფიკატები აქტიური მონაწილეობისა და სამეცნიერო საქმიანობაში შეტანილი წვლილისთვის. დოქტორანტების მიერ მოხალისეობრივად ორგანიზებულ პრაქტიკულ ტრენინგებზე სტუდენტებს შესაძლებლობა ჰქონდათ, ჩართულიყვნენ კვლევით პროცესში.
არასამთავრობო ორგანიზაცია საბუკოს განათლების მიმართულების ოფიცერი, ილიას სახელმწიფო უნივერსიტეტის ალუმნი ეკა არსენაშვილი ისაუბრებს იმის შესახებ, როგორ შეძლებენ სტუდენტები მომავალში მსგავს აქტივობაში ჩართვას.
ღონისძიებაში მონაწილეობა შეუძლია ნებისმიერ დაინტერესებულ პირს, მათ შორის სხვა უნივერსიტეტების სტუდენტებს.
დრო: 7 ივლისი, 13:00 საათი
ადგილმდებარეობა: ილიას სახელმწიფო უნივერსიტეტის G106 აუდიტორია, გ. წერეთლის ქ. N1
დასწრება თავისუფალია.
2025

დოქტორანტ ლია ქურციკიძის სადისერტაციო ნაშრომის დაცვა
2025-07-07 13:00 - 14:00
7 ივლისს, 13:00 საათზე, ილიას სახელმწიფო უნივერსიტეტის T102 დარბაზში ბიზნესის, ტექნოლოგიისა და განათლების ფაკულტეტის განათლების სკოლის განათლების მეცნიერებების სადოქტორო პროგრამის დოქტორანტი ლია ქურციკიძე დაიცავს სადისერტაციო ნაშრომს ,,საბავშვო ბაღის აღმზრდელების მიერ სოციალური და ემოციური კომპეტენციების ხელშემწყობი სტრატეგიების გამოყენება“.
სამეცნიერო ხელმძღვანელი − ილიას სახელმწიფო უნივერსიტეტის ასოცირებული პროფესორი ხათუნა დოლიძე
სამუშაო ენა: ქართული
დრო: 7 ივლისი, 13:00 საათი
ადგილმდებარეობა: ილიას სახელმწიფო უნივერსიტეტის T102 დარბაზი, გ. წერეთლის ქ. N1
დასწრება თავისუფალია.
2025

დოქტორანტ შოთა აზიკურის სადისერტაციო ნაშრომის დაცვა
2025-07-08 14:00 - 15:00
8 ივლისს, 14:00 საათზე, ილიას სახელმწიფო უნივერსიტეტის S800 აუდიტორიაში ილიაუნისა და მიუნსტერის ვესტფალიის ვილჰელმის უნივერსიტეტს შორის სადოქტორო კვლევების ერთობლივი ხელმძღვანელობის (კოტუტელის) შესახებ ხელშეკრულების ფარგლებში ილიაუნის მეცნიერებათა და ხელოვნების ფაკულტეტის სადოქტორო პროგრამის „ფილოსოფია“ დოქტორანტი შოთა აზიკური დაიცავს სადისერტაციო ნაშრომს Science in Democracy: Constructing the Authority of Science („მეცნიერება დემოკრატიაში: მეცნიერების ავტორიტეტის კონსტრუირება“).
ერთობლივი პროგრამა დოქტორანტს შესაძლებლობას აძლევს, კოტუტელის პრინციპზე დაფუძნებული მოდელით დაიცვას ნაშრომი და მიიღოს ორმაგი სადოქტორო ხარისხი და ორივე უნივერსიტეტის დიპლომი.
ნაშრომის ფოკუსია ექსპერტული ცოდნის ავტორიტეტისა და მოქალაქეთა ავტონომიის დაძაბული ურთიერთმიმართება. დოქტორანტი იკვლევს, როგორ უნდა დაეყრდნოს დემოკრატია მეცნიერებას ისე, რომ არ შეილახოს არც დემოკრატიული პრინციპები და არც მეცნიერების ხარისხი, აანალიზებს, თუ როგორ ქმნის თანამედროვე მეცნიერების ვიწრო სპეციალიზაცია ბარიერებს საზოგადოებრივი ჩართულობისთვის და გვთავაზობს ნორმატიულ ჩარჩოს, რომელიც უზრუნველყოფს მეცნიერების ანგარიშვალდებულებას საზოგადოების წინაშე და მის ლეგიტიმურ ინტეგრაციას პოლიტიკურ პროცესებში.
სამეცნიერო ხელმძღვანელები:
მიუნსტერის უნივერსიტეტის პროფესორი მიხაელ კვანტე
ილიას სახელმწიფო უნივერსიტეტიის პროფესორი გიგა ზედანია
სამუშაო ენა: ინგლისური
დრო: 8 ივლისი, 14:00 საათი
ადგილმდებარეობა: ილიას სახელმწიფო უნივერსიტეტი, S800 აუდიტორია, გ. წერეთლის ქ. N3
დასწრება თავისუფალია.
2025

შეხვედრა ილიაუნის წარმატებულ კურსდამთავრებულებთან
2025-07-08 16:00 - 2025-07-11 17:00
8 ივლისს, 16:00 საათზე, წიგნის სახლში „ლიგამუსი“ ილიას სახელმწიფო უნივერსიტეტის სამართლის სკოლის მართლმსაჯულების გაძლიერებისა და სამართლებრივი განათლების ცენტრის ორგანიზებით ილიაუნის წარმატებული კურსდამთავრებულები, მიხეილ წურწუმია, ანა ებანოიძე და თეკლა ბრეგვაძე, შეხვდებიან სტუდენტებს და გაუზიარებენ გამოცდილებას უნივერსიტეტში მიღებული ცოდნის გამოყენების და კარიერული განვითარების შესაძლებლობაზე.
შეხვედრას გაუძღვება ილიაუნის სამართლის სკოლის მართლმსაჯულების გაძლიერებისა და სამართლებრივი განათლების ცენტრის ხელმძღვანელი ზაზა მეიშვილი.
ღონისძიებაზე სტუდენტები მიიღებენ რეკომენდაციებს საწყის ეტაპზე პროფესიული განვითარების პროცესთან დაკავშირებით.
სამუშაო ენა: ქართული
დრო: 8 ივლისი, 16:00 საათი
ადგილმდებარეობა: წიგნის სახლი „ლიგამუსი“, ი. ჭავჭავაძის გამზ. N32
დასწრება თავისუფალია.
2025

დოქტორანტ შოთა გარუჩავას სადისერტაციო ნაშრომის დაცვა
2025-07-10 13:00 - 14:00
10 ივლისს, 13:00 საათზე, ილიას სახელმწიფო უნივერსიტეტის G106 დარბაზში გაიმართება საბუნებისმეტყველო მეცნიერებებისა და მედიცინის ფაკულტეტის სადოქტორო პროგრამის ფიზიკა და ასტრონომია დოქტორანტ შოთა გარუჩავას სადისერტაციო ნაშრომის „კვანტური ფაზური გადასვლები დაბალი სივრცითი განზომილების მქონე კორელირებულ ფერმი/ბოზე სისტემებში შემადგენელ ნაწილაკთა მასათა იმბალანსის პირობებში“ დაცვა.
სამეცნიერო ხელმძღვანელები: ილიას სახელმწიფო უნივერსიტეტის პროფესორები ალექსანდრე ნერსესიანი და გიორგი ჯაფარიძე
სამუშაო ენა: ინგლისური
დრო: 10 ივლისი, 13:00 საათი
ადგილმდებარეობა: ილიას სახელმწიფო უნივერსიტეტის G106 დარბაზი, გ. წერეთლის ქ. N1
დასწრება თავისუფალია.
2025

დოქტორანტ გიორგი ბოიჩენკოს სადისერტაციო ნაშრომის დაცვა
2025-07-10 18:00 - 19:00
10 ივლისს, 18:00 საათზე, ილიას სახელმწიფო უნივერსიტეტის G106 დარბაზში საბუნებისმეტყველო მეცნიერებებისა და მედიცინის ფაკულტეტის დედამიწის შემსწავლელი მეცნიერებების სადოქტორო პროგრამის დოქტორანტი გიორგი ბოიჩენკო დაიცავს სადისერტაციო ნაშრომს „ქართლის აუზისა და მისი მომიჯნავე კავკასიონისა და აჭარა-თრიალეთის ნაოჭა-შეცოცებით სარტყლებს შორის ტექტონიკური დაძაბულობის მქონე ზონის კომპლექსური კვლევის შედეგები“.
სამეცნიერო ხელმძღვანელი − ილიას სახელმწიფო უნივერსიტეტის პროფესორი თეა გოდოლაძე
სამუშაო ენა: ქართული
დრო: 10 ივლისი, 18:00 საათი
ადგილმდებარეობა: ილიას სახელმწიფო უნივერსიტეტის G106 დარბაზი, გ. წერეთლის ქ. N1
დასწრება თავისუფალია.
2025

ასისტენტ-პროფესორ კიტ იანგის ონლაინსემინარი „ხელოვნური ინტელექტის ინსტრუმენტების გავლენა სწავლა-სწავლებასა და შეფასებაზე“
2025-07-14 13:00 - 14:00
14 ივლისს, 13:00 საათზე, ილიას სახელმწიფო უნივერსიტეტში წმინდა მარიამის კოლეჯის (ირლანდია) ასისტენტ-პროფესორი კიტ იანგი გამართავს ონლაინსემინარს „ხელოვნური ინტელექტის ინსტრუმენტების გავლენა სწავლა-სწავლებასა და შეფასებაზე“.
მომხსენებელი განიხილავს დიდი ენობრივი მოდელების ფუნქციონირებას, მათ შესაძლებლობებსა და შეზღუდვებს. ყურადღებას გაამახვილებს ტექნოლოგიების ეთიკურ, პედაგოგიურ და პრაქტიკულ გავლენებზე, ასევე მათ როლზე სწავლა-სწავლებასა და შეფასების პროცესში.
სემინარის მონაწილეები გაეცნობიან ხელოვნური ინტელექტის განათლებაში გამოყენების ძირითად შესაძლებლობებსა და გამოწვევებს, აკადემიური კეთილსინდისიერების, კრიტიკული აზროვნების განვითარების და პედაგოგის როლის ტრანსფორმაციის საკითხებს.
კიტ იანგმა განათლების დოქტორის ხარისხი მოიპოვა ლიმერიკის უნივერსიტეტში, სამაგისტრო ხარისხი − შენონის ტექნოლოგიური უნივერსიტეტში პროგრამული უზრუნველყოფის დიზაინისა და ხელოვნური ინტელექტის მიმართულებით. იგი ათ წელზე მეტია მუშაობს მასწავლებელთა განათლების სფეროში და დაინტერესებულია ინფორმაციული და საკომუნიკაციო ტექნოლოგიებით (ICT) და ციფრული სწავლების საკითხებით. ამჟამად სტუმრობს უნივერსიტეტს ერაზმუსის აკადემიური მობილობის პროგრამით.
სემინარის ორგანიზატორები არიან ილიას სახელმწიფო უნივერსიტეტის ბიზნესის, ტექნოლოგიისა და განათლების ფაკულტეტის ასისტენტ-პროფესორი გიგა ხოსიტაშვილი, პიროვნული და პროფესიული განვითარების ცენტრი და განათლების კვლევების ცენტრი.
რეგისტრაცია: სემინარში მონაწილეობა შესაძლებელია წინასწარი რეგისტრაციით: https://bit.ly/3TpJqLh
სამუშაო ენა: ინგლისური
დრო: 14 ივლისი, 13:00 საათი

ილიაუნის ხალხური სიმღერის სტუდენტური გუნდის 26-ე სემესტრული საანგარიშო კონცერტი
2025-07-14 19:00 - 20:00
14 ივლისს, 19:00 საათზე, ილიას სახელმწიფო უნივერსიტეტის B201 აუდიტორიაში გაიმართება ილიაუნის ხალხური სიმღერის სტუდენტური გუნდის 26-ე სემესტრული საანგარიშო კონცერტი.
2024 წელს გუნდმა მოიპოვა საქართველოს უნივერსიტეტის გუნდებს შორის პირველი ადგილი ფესტივალზე „სტუდფესტ 2024“.
გუნდის წევრებს ჰქონდათ წარმატებული გასტროლები პოლონეთში, სერბეთში, ესტონეთსა და საფრანგეთში.
გუნდის ხელმძღვანელია ასოცირებული პროფესორი თამაზ გაბისონია.
დრო: 14 ივლისი, 19:00 საათი
ადგილმდებარეობა: ილიას სახელმწიფო უნივერსიტეტის B201 აუდიტორია, ი. ჭავჭავაძის გამზ. N32
დასწრება თავისუფალია.

დოქტორანტ ლევან ნინუას სადისერტაციო ნაშრომის დაცვა
2025-07-15 13:00 - 14:00
15 ივლისს, 13:00 საათზე, ილიას სახელმწიფო უნივერსიტეტის G106 დარბაზში გაიმართება ილიაუნის საბუნებისმეტყველო მეცნიერებებისა და მედიცინის ფაკულტეტის ინგლისურენოვანი სადოქტორო პროგრამის „ეკოლოგია“ დოქტორანტ ლევან ნინუას სადოქტორო ნაშრომის „პონტო-კასპიური კალმახის ეკოლოგია, პოპულაციური გენეტიკა, ევოლუცია და ტაქსონომია“ (Ecology, population genetics, evolution and taxonomy of Ponto-Caspian trout)“ დაცვა.
სამეცნიერო ხელმძღვანელები: ილიას სახელმწიფო უნივერსიტეტის პროფესორები ნათია კოპალიანი და დავით თარხნიშვილი
სამუშაო ენა: ინგლისური
დრო: 15 ივლისი, 13:00 საათი
ადგილმდებარეობა: ილიას სახელმწიფო უნივერსიტეტის G106 დარბაზი, გ. წერეთლის ქ. N1
დასწრება თავისუფალია.

რელიგიურ-საგანმანათლებლო ჟურნალის „ზღვარი“ 2025 წლის პირველი ნომრის პრეზენტაცია
2025-07-17 16:00 - 17:00
17 ივლისს, 16:00 საათზე, წიგნის სახლში „ლიგამუსი“ გაიმართება რელიგიურ-საგანმანათლებლო ჟურნალის „ზღვარი“ 2025 წლის პირველი ნომრის პრეზენტაცია.
ნომერი ეძღვნება მართლმადიდებლური თეოლოგიის ერთ-ერთ ყველაზე გავლენიან ფიგურას, მიტროპოლიტ იოანე ზიზიულასს. გამოცემის თემატიკა იმდენად მნიშვნელოვან და აქტუალურ საკითხებს ეხება, რომ იგი ერთ-ერთმა თეოლოგიური კვლევების აკადემიამ საზღვარგარეთაც დაბეჭდა და გაავრცელა.
ღონისძიებას თეოლოგი ბექა მინდიაშვილი გახსნის. დეკანოზი გიორგი წეროძე, გამოცემის მთავარი რედაქტორი, ისაუბრებს მიტროპოლიტ იოანე ზიზიულასის ცხოვრებასა და საღვთისმეტყველო მემკვიდრეობაზე. შეხვედრას ექნება დისკუსიის ფორმატი.
ჟურნალში წარმოდგენილია თანამედროვე თეოლოგიის მნიშვნელოვანი ავტორების ნაშრომები, მათ შორის:

რადუ ბორდიანუ – მართლმადიდებელი რუმინელი მღვდელი და დუკეინის უნივერსიტეტის თეოლოგიის პროფესორი (პიტსბურგი, აშშ);
ეპისკოპოსი მაქსიმ ვასილიევიჩი – სერბეთის მართლმადიდებელი ეკლესიის ეპისკოპოსი დასავლეთ ამერიკაში;
პანთელის კალაიძიდისი – თეოლოგიის დოქტორი, ვოლოსის თეოლოგიური სკოლის დირექტორი (საბერძნეთი);
პოლ მაკპარტლანი – რომის კათოლიკე მღვდელი, კოლეჯის Mater Ecclesiae რექტორი და წმ. მერის უნივერსიტეტის პროფესორი (ტვიკენჰემი, დიდი ბრიტანეთი);
არისტოტელე პაპანიკოლაუ – ფორდემის უნივერსიტეტის თეოლოგიის პროფესორი (აშშ), მართლმადიდებლური ქრისტიანობის კვლევის ცენტრის თანადამფუძნებელი;
როუენ უილიამსი – კენტერბერის ყოფილი მთავარეპისკოპოსი (2002-2012), გაერთიანებული სამეფო;
იოანე ქრისავგისი – მსოფლიო საპატრიარქოს მთავარდიაკვანი და ბოსტონის წმინდა ჯვრის თეოლოგიური სასწავლებლის თეოლოგიის პროფესორი (აშშ).

დოქტორანტ ანა ლოლუას სადისერტაციო ნაშრომის დაცვა
2025-07-18 11:00 - 12:00
18 ივლისს, 11:00 საათზე, ილიას სახელმწიფო უნივერსიტეტის S800 აუდიტორიაში ილიას სახელმწიფო უნივერსიტეტსა და გეორგ-აუგუსტის გიოტინგენის უნივერსიტეტის (გერმანია) ერთობლივი ხელმძღვანელობის (კოტუტელის) ხელშეკრულების ფარგლებში ილიაუნის მეცნიერებათა და ხელოვნების ფაკულტეტის სადოქტორო პროგრამის „ისტორია“ დოქტორანტი ანა ლოლუა დაიცავს სადისერტაციო ნაშრომს Between Imperial and Anti-Imperial: The Case of the Georgian State Museum since the Early Bolshevik Period up until the Perestroika („ანტი-იმპერიული და იმპერიული: საქართველოს სახელმწიფო მუზეუმი ადრეული ბოლშევიკური პერიოდიდან ვიდრე „პერესტროიკამდე“).
ერთობლივი პროგრამა დოქტორანტს შესაძლებლობას აძლევს, კოტუტელის პრინციპზე დაფუძნებული მოდელით დაიცვას ნაშრომი და მიიღოს ორმაგი სადოქტორო ხარისხი და ორივე უნივერსიტეტის დიპლომი.
ავტორი მიზნად ისახავს ამ ნაშრომით წვლილი შეიტანოს საბჭოთა და რუსეთის იმპერიის კვლევებში ე.წ. არარუსული პერიფერიის პერსპექტივიდან. სამუზეუმო გამოფენების longue durée ისტორიის ჭრილში ის აჩვენებს, რომ საბჭოთა ქართული ნაციონალიზმი იყო როგორ ანტი-იმპერიული, ასევე იმპერიული მახასიათებლების მატარებელი და ხსნის, რა როლი ჰქონდათ კურატორებს, სამუზეუმო ნივთებსა და გამოფენებს ქართველი ერის პარამეტრების ჩამოყალიბებაში.
დოქტორანტი მიმოიხილავს იმ უჩვეულო შემთხვევებს, როდესაც ადგილობრივ აქტორებს ჰქონდათ სამუზეუმო ნივთებითა და სივრცეებით გაშუალებული ავტონომიური მოქმედების ველი საბჭოთა ხელისუფლებასთან და კრემლთან მიმართებით.
სამეცნიერო ხელმძღვანელები: გიოტინგენის უნივერსიტეტის პროფესორები ანკე ჰილბრენერი და მარია როდი; ილიას სახელმწიფო უნივერსიტეტის პროფესორი ოლივერ რაისნერი
სამუშაო ენა: ინგლისური
დრო: 18 ივლისი, 11:00 საათი
ადგილმდებარეობა: ილიას სახელმწიფო უნივერსიტეტის S800 აუდიტორია, გ. წერეთლის გამზ. N1
დასწრება თავისუფალია.

პროფესორ სუდიპ ჯანას სემინარი „სინათლე ნეიტრინოებიდან”
2025-09-19 16:00 - 17:00
19 სექტემბერს, 16:00 სათზე, ილიას სახელმწიფო უნივერსიტეტის G106 დარბაზში ჰარიშ ჩანდრას კვლევითი ინსტიტუტის ასისტენტ პროფესორი სუდიპ ჯანა წაიკითხავს საჯარო მოხსენებას „სინათლე ნეიტრინოებიდან”.
მომხსენებელი ნეიტრინოს არასტანდარტულ ურთიერთქმედებათა შესახებ შესავლის შემდეგ ყურადღებას გაამახვილებს ნეიტრინოს ელექტრომაგნიტურ თვისებებსა და კავშირზე მაგნიტურ მომენტსა და ნეიტრინოს მასის წარმოქმნის მექანიზმს შორის. ასევე განიხილავს მოდელებს, რომელთა ჩარჩოებშიც ნეიტრინობს გააჩნიათ დიდი მაგნიტური მომენტი და მცირე მასები. ასევე წინასწარმეტყველებენ დამუხტულ ლეპტონთა ანომალურ მაგნიტურ მომენტს. ასევე განხილულ იქნება მომავალ ექსპერიმენტებში ნეიტრინოს არასტანდარტული ურთიერთქმედებებისა და ელექტრომაგნიტური თვისებების შესწავლის პერსპექტივები როგორც ლაბორატორიებში, ასევე ასტროფიზიკურ დაკვირვებებში. მოხსენება ეფუძნება შრომებში –hep-ph 2303.13572, 22001950, 2104.03291, 2407.06251 და 2007.04291– გამოქვეყნებულ შედეგებს.
სუდიპ ჯანას დოქტორის აკადემიური ხარისხი (PhD) მიენიჭა აშშ-ში, ოკლაჰომას სახელმწიფო უნივერსიტეტში. 2019–2024 წლებში იგი მუშაობდა მკვლევრად
ჰეიდელბერგის მაქს პლანკის ინსტიტუტში (გერმანია). 2024 წლიდან არის ასისტენტ პროფესორი ჰარიშ ჩანდრას კვლევით ინსტიტუტში, ინდოეთში.
სამუშაო ენა: ინგლისური
დრო: 19 სექტემბერი, 16:00 საათი
ადგილმდებარეობა: ილიას სახელმწიფო უნივერსიტეტის G106 დარბაზი, გ. წერეთლის ქ. N1
დასწრება თავისუფალია.
2025

პროფესორ ფლორა რიზადტინოვას სემინარი “ჰიგსის ბოზონის პრეცეზიული შესწავლა და ახალი ფიზიკის ძიებები ატლასის ექსპერიმენტში“
2025-09-22 16:00 - 17:00
22 სექტემბერს, 16:00 საათზე, ილიას სახელმწიფო უნივერსიტეტის G106 დარბაზში ოკლაჰომის სახელმწიფო უნივერსიტეტის პროფესორი ფლორა რიზადტინოვა წაიკითხავს საჯარო მოხსენებას “ჰიგსის ბოზონის პრეცეზიული შესწავლა და ახალი ფიზიკის ძიებები ატლასის ექსპერიმენტში“.
მომხსენებელი ისაუბრებს ჰიგსის ბოზონის ძირითად თვისებებსა და უახლეს პრეციზიულ გაზომვებზე, რომლებიც ეყრდნობა პროტონ-პროტონთა გაფანტვის სრულ მონაცემებს √s = 13 ტევ და 13.6 ტევის ენერგიებზე. ეს შედეგები მიღწეულ იქნა LHC-ის ATLAS-ის ექსპერიმენტებში მე-2 და მე-3 ეტაპების (Run 2 & Run 3) პერიოდში. ასევე განიხილავს ჰიგსის გაფანტვის კვეთებს, ურთიერთქმედებებსა და ჰიგსის წყვილურ დაბადებებს. ამას გარდა, ახალი ფიზიკის ძიება სტანდარტულ მოდელს მიღმა წარმოადგენს კიდევ ერთი ძირითადი მამოძრავებელ ძალას LHC-ის ფიზიკის ანალიზში.
ტრადიციულად, ფიზიკოსები სტანდარტულ მოდელს მიღმა აყალიბებენ თეორიულ მოდელს და ეძებენ ამ მოდელის შესაბამის ექსპერიმენტულ სიგნალებს. არასუპერვიზიური მანქანური სწავლება ამ პარადიგმის რადიკალურ ცვლილებას გვთავაზობს, ნაცვლად იმისა, რომ ერთი თეორიული მოდელის ძიება განვახორციელოთ, ვახდენთ ნეირონული ქსელის ისეთ სწავლებას რომ გაირჩეს რას წარმოადგენს „ნორმალური“ LHC ხდომილება და შემდეგ მოვიძიოთ ამ ხდომილებიდან გადახრების ძიება. პროფ. რიზადტინოვა განიხილავს ატლასის ექსპერიმენტის ანალიზებს, რომლებიც იყენებენ ავტოინკოდერებს, რათა ვეძებოთ ახალი ფენომენი ორსხეულოვან ინვარიანტულ მასათა განაწილებებში. ახალი ფენომენების საძიებლად ორსხეულოვან ინვარიანტულ მასათა განაწილებაში.
მომხსენებლის შესახებ
ფლერა რიზატდინოვა ლომონოსოვის სახელმწიფო უნივერსიტეტში დოქტორის (PhD) ხარისხის მინიჭების შემდეგ აქტიურად განაგრძობდა კვლევებს ექსპერიმენტული მაღალი ენერგიების ფიზიკის მიმართულებით ჯერ ATLAS-ის ექსპერიმენტში, შემდეგ კანზასის სახელმწიფო უნივერსიტეტში (აშშ) – D0 ექსპერიმენტში. მას შემდეგ, რაც ოკლაჰომის სახელმწიფო უნივერსიტეტში პროფესორის თანამდებობა დაიკავა (აშშ), კვლავ დაუბრუნდა ATLAS-ის ექსპერიმენტს. ამჟამად იგი არის პროფესორი და ფიზიკის დეპარტამენტის ხელმძღვანელი ოკლაჰომის სახელმწიფო უნივერსიტეტის,სტილვოტერის პროფესორი და ფიზიკის დეპარტამენტის ხელმძღვანელია. მუშაობდა ისეთ თემებზე, როგორებიცაა: ტევატრონი: ტოპ კარკის ფიზიკა, b-ტაგირება, სილიკონის დეტექტორის შექმნა; დიდი ჰადრონული კოლაიდერი: ჰიგსის ბოზონის ძიება და შესწავლა, პიქსელური დეტექტორი და მანქანური სწავლება მაღალი ენერგიების ფიზიკაში.
სამუშაო ენა: ინგლისური
დრო: 22 სექტემბერი, 16:00 საათი
ადგილმდებარეობა: ილიას სახელმწიფო უნივერსიტეტის G106 დარბაზი, გ. წერეთლის ქ. N1
დასწრება თავისუფალია.

ERASMUS+ საინფორმაციო შეხვედრები ილიაუნის სტუდენტებისთვის
2025-09-23 13:00 - 17:00
ილიას სახელმწიფო უნივერსიტეტის საერთაშორისო ურთიერთობების სამსახურის ორგანიზებით ილიაუნის სტუდენტებისთვის გაიმართება საინფორმაციო შეხვედრები Erasmus + გაცვლითი პროგრამის ფარგლებში მიმდინარე კონკურსების შესახებ.
23 სექტემბერი, 13:00 საათი
26 სექტემბერი, 11:00 საათი
29 სექტემბერი, 12:30 საათი
ადგილმდებარეობა: ილიას სახელმწიფო უნივერსიტეტი, G106 აუდიტორია, გ. წერეთლის ქ. N1
გამოცხადებული კონკურსების შესახებ ინფორმაცია იხილეთ ბმულზე.
დასწრება თავისუფალია.

საორიენტაციო ონლაინშეხვედრა ილიაუნის ახლად მოწვეული აკადემიური პერსონალისთვის
2025-09-29 13:00 - 14:00
29 სექტემბერს, 13:00-დან 14:30 საათამდე, ილიას სახელმწიფო უნივერსიტეტში ახალი პროფესორებისა და მოწვეული ლექტორებისთვის ონლაინ გაიმართება საორიენტაციო შეხვედრა/ტრენინგი.
შეხვედრის მიზანია ახლად მოწვეული აკადემიური პერსონალის დროული ადაპტაცია საუნივერსიტეტო გარემოსთან, ასევე სასწავლო პროცესის ხელშემწყობი ელექტრონული სისტემებისა და საუნივერსიტეტო სერვისების შესახებ სრულყოფილი ინფორმაციის გაცნობა.
ტრენერები − გიგა ხოსიტაშვილი (ილიას სახელმწიფო უნივერსიტეტის ბიბლიოთეკის დირექტორის მოადგილე) და ირინე ბაზღაძე (არგუსის მთავარი ადმინისტრატორი) − მსმენელებს გააცნობენ შემდეგ საკითხებს:

განვითარების და საერთაშორისო ურთიერთობების სამსახურების საქმიანობასა და შესაძლებლობებს;
არგუსის და სასწავლო პროცესის მართვას;
პლაგიატის პოლიტიკას, ელექტრონული სწავლების პორტალს და საბიბლიოთეკო სერვისებს.

რეგისტრაციისთვის იხ. ბმული.

პროფესორ ანდრეას ლეხნერის საჯარო ონლაინლექცია „ტრანსფორმაციის ტიპოლოგიები“
2025-09-30 19:00 - 20:00
ილიას სახელმწიფო უნივერსიტეტის არქიტექტურისა და ურბანული კვლევების ლაბორატორია განაგრძობს კვლევით პროექტს „საბურთალოს ურბანული ცვლილებები“, რომელიც მიზნად ისახავს საბურთალოს ურბანული ტრანსფორმაციის პროცესების შესწავლას მე-19 საუკუნის ბოლოდან 1990-იან წლებამდე, აგრეთვე საბინაო მშენებლობის არქიტექტურული თავისებურებებისა და სივრცითი ტიპოლოგიების გაანალიზებას.
პროექტით დაგეგმილია ოთხი საერთაშორისო სემინარი, რომელთა მიზანია თანამედროვე არქიტექტურულ დისკურსში მიმდინარე პროცესების გააზრება და კვლევის შედეგების საერთაშორისო აკადემიურ კონტექსტში ჩართვა.
30 სექტემბერს, 19:00 საათზე, გრაცის ტექნოლოგიური უნივერსიტეტის (TU Graz) არქიტექტურის ფაკულტეტის პროფესორი ანდრეას ლეხნერი ონლაინ წაიკითხავს საჯარო ლექციას „ტრანსფორმაციის ტიპოლოგიები“.
პროფ. ლეხნერი განიხილავს თანამედროვე არქიტექტურის ერთ-ერთ მნიშვნელოვან საკითხს – შენობების შემცირების, ხელახალი გამოყენებისა და გადამუშავების იმპერატივს, რომელიც სვამს ფუნდამენტურ შეკითხვას: ვის ეკუთვნის შენობის ავტორობის უფლება? და წარმოადგენს ხედვას არქიტექტურული ტიპების, ტიპოლოგიისა და ტრანსფორმაციის სტრატეგიებს შორის არსებულ შუალედურ ურთიერთობებზე. მისი არგუმენტაცია ეფუძნება ახლად გამოცემულ ნაშრომს “Architectural Affordances – Typologies of Umbau” (2025).
პროფ. ლეხნერის მიერ შემოთავაზებული Umbau-ს ცნება (გერმ. „ტრანსფორმაცია“) სცილდება შენობების მოვლა-პატრონობისა და ტექნიკური განახლების ტრადიციულ ჩარჩოს და გვთავაზობს უფრო ნიუანსურ დიალოგს ტიპოლოგიასთან, ისტორიულ განგრძობითობასა და მატერიალურ არტიკულირებასთან მიმართებით. ამ მიდგომით არქიტექტურული ტრანსფორმაცია აღიქმება არა როგორც ნიშური პრაქტიკა, არამედ როგორც დისციპლინის ბირთვი, რომელიც აერთიანებს კრიტიკულ პრაქსისსა და შემოქმედებით ძალისხმევას.
პროფესორი ანდრეას ლეხნერი არის არქიტექტორი, მკვლევარი და მწერალი, რომლის საქმიანობა დაფუძნებულია კონტექსტზე ორიენტირებულ და კვლევაზე დამყარებულ დიზაინზე. იგი მუშაობს ავსტრიაში, TU Graz-ში, სადაც დაიცვა დისერტაცია და დაამთავრა მაგისტრატურა. არის მილანის პოლიტექნიკური უნივერსიტეტის მოწვეული პროფესორი და კვლევითი ჯგუფის Counterintuitive Typologies ხელმძღვანელი.
ანდრეას ლეხნერი ავტორია რამდენიმე მნიშვნელოვანი ნაშრომისა, მათ შორის “Thinking Design: Blueprint for an Architecture of Typology” (2021) და თანარედაქტორი GAM – გრაცის არქიტექტურული ჟურნალისა და The Journal of Architecture-ის სპეციალური ნომრებისა.
ფორმატი: ონლაინ
სამუშაო ენა: ინგლისური
დრო: 30 სექტემბერი, 19:00 საათი
დასწრება თავისუფალია.

ჰარუტიუნ ხუდანიანის საჯარო მოხსენება „სომეხი ხალხის წარმომავლობა და ჩამოყალიბების პროცესი უახლესი გამოკვლევების შუქზე“
2025-10-02 16:00 - 17:00
2 ოქტომბერს, 16:00 საათზე, ილიას სახელმწიფო უნივერსიტეტის S201/202 სხდომათა დარბაზში გიორგი წერეთლის აღმოსავლეთმცოდნეობის ინსტიტუტის მუდმივმოქმედი სემინარის ფარგლებში სომხეთის მეცნიერებათა აკადემიის ისტორიის ინსტიტუტის მკვლევარი ჰარუტიუნ ხუდანიანი წაიკითხავს მოხსენებას „სომეხი ხალხის წარმომავლობა და ჩამოყალიბების პროცესი უახლესი გამოკვლევების შუქზე“.
მომხსენებელი უახლესი გენეტიკური კვლევების გათვალისწინებით წარმოადგენს შეხედულებებს სომეხი ხალხის წარმომავლობის შესახებ. თანამედროვე სომხები არიან მატარებლები წარმომავლობის განსხვავებული, უწყვეტი ხაზისა, რომელიც ჩამოყალიბდა ანტიკურ ხანაში და შენარჩუნდა მთელი ისტორიის მანძილზე.
მომხსენებლის შესახებ
ჰარუტიუნ ხუდანიანი სომხეთის მეცნიერებათა აკადემიის ისტორიის ინსტიტუტის ძველი ისტორიის დეპარტამენტის მკვლევარია. მისი სამეცნიერო ინტერესების სფეროში შედის აღმოსავლური და ძველი წყაროები, სომხურ-ქართული ურთიერთობები, სომეხი ხალხისა და რეგიონის ძველი ისტორია, განსაკუთრებით ურარტუს ისტორია და კულტურა. ის არაერთი პუბლიკაციის ავტორია, რომელთა შორისაა: “New Unpublished Materials from the Personal Funds of Georgian Prominent Urartologist Giorgi Melikishvili: G. Melikishvili and Armenology”, Scientia (თბილისი), No.2 (2021), “From the History of Armenian-Georgian Academic Relations: A Newly Discovered Letter by A. Kalantari from the Personal Fonds of L. Mushkelishvili”, Institute of Archaeology and Ethnography, 2022), “The Urartian Collection of the Georgian National Museum”, in: Museum and Globalization, Materials from the International Conference (2021).
სამუშაო ენა: ინგლისური
დრო: 2 ოქტომბერი, 16:00 საათი
ადგილმდებარეობა: ილიას სახელმწიფო უნივერსიტეტის S201/202 სხდომათა დარბაზი, გ. წერეთლის ქუჩა N3
დასწრება თავისუფალია.

2025

დოქტორანტ ვასილ მეტრეველის სადოქტორო ნაშრომის „წაბლის ეკოლოგია კავკასიაში“ დაცვა
2025-10-06 13:00 - 14:00
6 ოქტომბერს, 13:00 საათზე, ილიას სახელმწიფო უნივერსიტეტის S800 აუდიტორიაში ილიას სახელმწიფო უნივერსიტეტისა და გეორგ-აუგუსტის გიოტინგენის უნივერსიტეტის (გერმანია) ერთობლივი ტრანსდისციპლინური საერთაშორისო სადოქტორო პროგრამის – კარლ ფრიდრიხ ლემან-ჰაუპტის პროგრამის დოქტორანტი ვასილ მეტრეველი დაიცავს სადისერტაციო ნაშრომს „წაბლის ეკოლოგია კავკასიაში“.
სამეცნიერო ხელმძღვანელები: ილიას სახელმწიფო უნივერსიტეტის საბუნებისმეტყველო მეცნიერებებისა და მედიცინის ფაკულტეტის პროფესორი ალექსანდრე გავაშელიშვილი;
გეორგ-აუგუსტის გიოტინგენის უნივერსიტეტის პროფესორი ჰოლგერ კრეფტი.
სამუშაო ენა: ინგლისური
დრო: 6 ოქტომბერი, 13:00 საათი
ადგილმდებარეობა: ილიას სახელმწიფო უნივერსიტეტის S800 აუდიტორია, გ. წერეთლის ქ. N3
დასწრება თავისუფალია.
2025

დოქტორანტ რიკი ბრაუნის ონლაინლექცია „ტრადიციის ტოკენიზაცია: ფინტექი და ქვევრის მეღვინეობა“
2025-10-07 17:00 - 18:00
7 ოქტომბერს 17:00 საათზე, ილიას სახელმწიფო უნივერსიტეტის ანთროპოლოგიის კვლევითი ცენტრისა და ანთროპოლოგიის დოქტორანტურის პროგრამის ორგანიზებით კალიფორნიის უნივერსიტეტის (სანტა კრუზი) ანთროპოლოგიის დოქტორანტი რიკი ბრაუნი ონლაინ წაიკითხავს ლექციას „ტრადიციის ტოკენიზაცია: ფინტექი და ქვევრის მეღვინეობა“.
ფინანსური ტექნოლოგიების (FinTech) ინდუსტრია სწრაფად იზრდება და მისი კრიპტოვალუტები, მაგალითად ბიტკოინი, ასევე არაგაცვლადი ტოკენები (NFT-ები), სულ უფრო მეტად ხდება ჩვენი ტრანზაქციული საზოგადოებისა და იდენტობათა ნაწილი (Swartz 2020).
საქართველოში FinTech-ი გამოჩნდა სრულიად მოულოდნელ სფეროში, მეღვინეობაში. რიკი ბრაუნი განიხილავს ერთი შეხედვით ურთიერთსაწინააღმდეგო სფეროების, ფინტექისა და მეღვინეობის გადაკვეთას, განსაკუთრებულ ყურადღებას გაამახვილებს ქვევრის მეღვინეობაზე. მომხსენებელი ეცდება დაასაბუთოს, რომ ფინტექის არაერთი იდეა, განსაკუთრებით კულტურული მემკვიდრეობის დაცვა უსაფრთხო ტექნოლოგიების მეშვეობით, სინამდვილეში იწვევს როგორც ქვევრის, ისე ქართული კულტურული მემკვიდრეობის კომოდიფიკაციას და ამგვარად აძლიერებს ტექნოკაპიტალისტურ ეკონომიკურ პრაქტიკას, რომელიც ახასიათებს ტექნოლოგიურად განვითარებულ გლობალიზებულ სამყაროს.
მომხსენებლის შესახებ
რიკი ბრაუნი კალიფორნიის უნივერსიტეტის (სანტა კრუზი) ანთროპოლოგიის დოქტორანტია. მისი კვლევა ეხება საქართველოში მეღვინეობის სფეროს, თუ როგორია ღვინის პოლიტიკა, ადგილი და ავთენტურობა გეოპოლიტიკური დაძაბულობის პირობებში. მისი კვლევა დაფინანსებულია Fulbright-Hays პროგრამის, National Science Foundation-ის, Title VIII სტიპენდიებისა და კავკასიის ამერიკული კვლევითი ცენტრის მიერ. რიკი ბრაუნს ბაკალავრის ხარისხი რუსული კვლევების მიმართულებით Grand Valley State University-ში მიენიჭა, ხოლო მაგისტრის ხარისხი სოციალური მეცნიერებების მიმართულებით – ჩიკაგოს უნივერსიტეტში. აქვს ჰოსპიტალობის სფეროში თხუთმეტ წელზე მეტი მუშაობის გამოცდილება აშშ-ში; მუშაობდა და მოგზაურობდა ევრაზიის ქვეყანებში.
ფორმატი: ონლაინ Zoom-ის პლატფორმა (ბმულის მისაღებად დაუკავშირდით ორგანიზატორს ელფოსტაზე: florian.muehlfried@iliauni.edu.ge)
სამუშაო ენა: ინგლისური
დრო: 7 ოქტომბერი, 17:00 საათი (თბილისის დროით)
დასწრება თავისუფალია.
2025

მელინე არაკელიანის საჯარო ლექცია „ამსტერდამიდან ზუგდიდამდე: ხიდები ნიდერლანდებსა და საქართველოს შორის“
2025-10-09 15:00 - 16:00
9 ოქტომბერს, 15:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ ნიდერლანდების სამეფოს საგანგებო და სრულუფლებიანი ელჩი საქართველოში მელინე არაკელიანი წაიკითხავს საჯარო ლექციას „ამსტერდამიდან ზუგდიდამდე: ხიდები ნიდერლანდებსა და საქართველოს შორის“.
სამუშაო ენა: ინგლისური
დრო: 9 ოქტომბერი, 15:00 საათი
ადგილმდებარეობა: წიგნის სახლი „ლიგამუსი“, ი. ჭავჭავაძის გამზ. N32
დასწრება თავისუფალია.
2025

II საერთაშორისო კონფერენცია „ლექსიკოგრაფია 21-ე საუკუნეში“
2025-10-10 10:00 - 11:00
10-12 ოქტომბერს ილიას სახელმწიფო უნივერსიტეტში ილიაუნის ლექსიკოგრაფიისა და ენობრივი ტექნოლოგიების ცენტრის ორგანიზებით გაიმართება II საერთაშორისო კონფერენცია „ლექსიკოგრაფია 21-ე საუკუნეში“.
კონფერენციის მთავარი თემაა „ლექსიკოგრაფია და ტექნოლოგიები“ და ის ეძღვნება დიდი ქართველი ლექსიკოგრაფის, მწერლის, დიპლომატისა და სახელმწიფო მოღვაწის, სულხან-საბა ორბელიანის გარდაცვალებიდან 300 წლისთავს.
კონფერენციაში მონაწილეობს 50 მეცნიერი 16 ქვეყნიდან: საქართველო, დანია, საფრანგეთი, გერმანია, უნგრეთი, იტალია, ლიეტუვა, ნორვეგია, ფილიპინები, პოლონეთი, პორტუგალია, სლოვაკეთი, სლოვენია, ესპანეთი, გაერთიანებული სამეფო და აშშ.
ქართველი მეცნიერები წარმოადგენენ ილიას სახელმწიფო უნივერსიტეტს, ივანე ჯავახიშვილის სახელობის თბილისის სახელმწიფო უნივერსიტეტს, ბათუმის შოთა რუსთაველის სახელობის სახელმწიფო უნივერსიტეტსა და კავკასიის უნივერსიტეტს.
კონფერენციაზე დაგეგმილია 11 სამეცნიერო სესია, მათ შორის 3 პლენარული სხდომა. კონფერენციაში მონაწილეობენ ახალგაზრდა მეცნიერები, დოქტორანტები და მაგისტრანტები, როგორც საქართველოდან, ისე უცხოეთიდან.
საერთაშორისო კონფერენცია „ლექსიკოგრაფია 21-ე საუკუნეში“ დაარსდა 2022 წელს და მისი მიზანია საქართველოში შექმნას ფორუმი თანამედროვე ლექსიკოგრაფიის აქტუალურ საკითხებზე სამსჯელოდ. კონფერენცია იმართება ორ წელიწადში ერთხელ, პირველი კონფერენცია 2023 წელს ჩატარდა ილიას სახელმწიფო უნივერსიტეტში.
კონფერენციის ორენოვანი პროგრამა
კონფერენციის მოხსენებათა თეზისების ორენოვანი კრებული
ფორმატი: ჰიბრიდული
სამუშაო ენა: ინგლისური
კონფერენციის გახსნა: 10 ოქტომბერი, 10:00 საათი
ადგილმდებარეობა: ილიას სახელმწიფო უნივერსიტეტის G106 აუდიტორია, გ. წერეთლის ქ. N1
დასწრება თავისუფალია.
2025

ფსიქიკური ჯანმრთელობის მსოფლიო დღის აღნიშვნა ილიას სახელმწიფო უნივერსიტეტში
2025-10-10 13:00 - 18:00
10 ოქტომბერს ილიას სახელმწიფო უნივერსიტეტში ილიაუნის ფსიქიკური ჯანმრთელობის ცენტრისა და ფონდის „გლობალური ინიციატივა ფსიქიატრიაში – თბილისი“ თანამშრომლობით გაიმართება ფსიქიკური ჯანმრთელობის შესახებ ცნობიერების ამაღლების მსოფლიო დღისადმი მიძღვნილი ღონისძიება.
ფსიქიკური ჯანმრთელობის მსოფლიო დღის წლევანდელი თემაა „სერვისებზე ხელმისაწვდომობა: ფსიქიკური ჯანმრთელობა კატასტროფებისა და გადაუდებელი სიტუაციების დროს“.
ღონისძიება ანტისტიგმა კამპანიის ნაწილია და მისი მიზანია ფსიქიკური ჯანმრთელობის საკითხების განხილვა, გავრცელებული პრობლემების შესახებ ცნობიერების ამაღლება, შესაბამისი დახმარების ძიების მნიშვნელობის ხაზგასმა და ფსიქიკური ჯანმრთელობის სტიგმის შემცირება.
როგორც ბუნებრივი, ისე ადამიანის მიერ გამოწვეული კატასტროფები, მაგალითად, მიწისძვრა ან საომარი მოქმედებები, სერიოზულ გავლენას ახდენს ადამიანის ფსიქიკურ ჯანმრთელობაზე. შესაბამისად, განსაკუთრებულ მნიშვნელობას იძენს როგორც სერვისებზე ხელმისაწვდომობა, ასევე ამ სირთულეების შესახებ ცნობიერების ამაღლება.
ღონისძიება ტარდება ევროკავშირის მხარდაჭერით, პროექტის „საქართველოს ფსიქიკური ჯანმრთელობის კომპასის (COMPASS-GE)“ ფარგლებში.
დღის წესრიგი
13:00 – 15:00: ვორკშოპი „ფსიქოლოგიური პირველი დახმარება“ (აუდიტორია F303)
ვორკშოპის მიზანია მონაწილეებს გააცნოს კატასტროფებისა და გადაუდებელი სიტუაციების დროს ფსიქოლოგიური პირველი დახმარების მნიშვნელობა, რაც საჭიროა დაზარალებულისთვის მყისიერი და ეფექტური მხარდაჭერისთვის.
ვორკშოპს გაუძღვება ფსიქოლოგი ანა პაპავა, ფსიქოტრავმატოლოგიის მაგისტრი.
რეგისტრაცია: https://forms.gle/abnASCpjwjNmNNX89
მონაწილეთა მაქსიმალური რაოდენობა: 15
სესიაში მონაწილეობა შეუძლია ყველა დაინტერესებულ პირს.
16:00 – 18:00: დისკუსია და პრეზენტაციები (ლიგამუსი)
ღონისძიებაზე პარტნიორი ორგანიზაციების წარმომადგენლები ისაუბრებენ ფსიქიკური ჯანმრთელობის მნიშვნელობაზე კატასტროფებისა და გადაუდებელი სიტუაციების დროს.

„ფსიქიკური ჯანმრთელობა კატასტროფებისა და საომარი სიტუაციების დროს და წლების შემდეგ – სიტუაცია საქართველოში“
მომხსენებელი: ნინო მახაშვილი, ილიას სახელმწიფო უნივერსიტეტის ფსიქიკური ჯანმრთელობის ცენტრის ხელმძღვანელი, პროფესორი
ბროშურის „ფსიქიკური ჯანმრთელობა კატასტროფებისა და გადაუდებელი სიტუაციების დროს“ პრეზენტაცია
მომხსენებელი: ანა პაპავა, ილიას სახელმწიფო უნივერსიტეტის სტუდენტთა ფსიქოლოგიური კონსულტირების ცენტრის ფსიქოკონსულტანტი
ვიდეოს „რატომ არის მნიშვნელოვანი ფსიქიკური ჯანმრთელობა?“ პრეზენტაცია
მომხსენებელი: ნინო ოკრიბელაშვილი, მედიცინის მეცნიერებათა დოქტორი, პროფესორი, ექიმი-ფსიქიატრი

დასწრება თავისუფალია.
2025

პროფესორ ტატიანა დენისოვას საჯარო ლექცია „ფინანსები და ფული მალაი-ინდონეზიის არქიპელაგში XIII-XIX საუკუნეებში“
2025-10-10 16:00 - 17:00
10 ოქტომბერს, 16:00 საათზე, ილიას სახელმწიფო უნივერსიტეტის S201/202 სხდომათა დარბაზში აღმოსავლეთმცოდნეობის ინსტიტუტის მუდმივმოქმედი სემინარის ფარგლებში გიორგი წერეთლის აღმოსავლეთმცოდნეობის ინსტიტუტის მოწვეული მკვლევარი, პროფესორი ტატიანა დენისოვა წაიკითხავს ლექციას „ფინანსები და ფული მალაი-ინდონეზიის არქიპელაგში XIII-XIX საუკუნეებში“
მალაის სამყაროს ისლამიზაცია მონეტარული და ფისკალური განვითარების ოქროს ხანაა. XIII-XIX საუკუნეებში ფულის ნიშნებს იყენებდნენ როგორც ვაჭრობაში, ასევე საგადასახადო სფეროში ძღვენის სახით და კრედიტების გასაცემად. ამგვარად, ფული ადგილობრივ ეკონომიკას აკავშირებდა ტრანსრეგიონულ ქსელებთან. ამ პერიოდის მალაური მუსლიმური ისტორიოგრაფია იძლევა ფასეულ მასალას მონეტარული პრაქტიკებისა და მათი ინტეგრირების შესახებ უფრო ფართო პოლიტიკურ, რელიგიურ და ეკონომიკურ ნარატივში. მალაური ისტორიული ქრონიკები წარმოადგენს პირველად საკვანძო წყაროებს რეგიონის ფინანსური ისტორიის რეკონსტრუირებისთვის ფართო ისლამურ და გლობალურ კონტექსტში.
მომხსენებლის შესახებ
პროფესორი ტატიანა დენისოვა მალაიზიის ტექნოლოგიური უნივერსიტეტის ისლამის, მეცნიერებისა და ცივილიზაციის ცენტრის პროფესორი და გ. წერეთლის აღმოსავლეთმცოდნეობის ინსტიტუტის მოწვეული სპეციალისტია. მისი კვლევითი ინტერესებია: აღმოსავლური ისტორიოგრაფია, პირველადი წყაროების შესწავლა, მალაური სამყაროს ისტორია, ისლამის ისტორია რუსეთსა და კავკასიაში. ავტორია არაერთი პუბლიკაციისა, მათ შორის: Reflection of Malay Islamic Historiography (2017), Collection of Lingga Shari’a Court’s documents (beginning XX c.): the structure of the collection and research methodology (2018), Orientation, Navigation and Seafaring in Malay Islamic Historiography from 14th to 19th centuries (2020). 2023 წელს მისი რედაქტორობით და წინასიტყვაობით გამოიცა ნაშრომი Elena Davidovitch, Numismatica Transoxiana. From 9th to 13th century.
სამუშაო ენა: ინგლისური
დრო: 10 ოქტომბერი, 16:00 საათი
ადგილმდებარეობა: ილიას სახელმწიფო უნივერსიტეტის S201/202 სხდომათა დარბაზი, გ. წერეთლის ქ. N3
დასწრება თავისუფალია.
2025

დოქტორანტ ლუკას გრუნდსფელდის საჯარო ლექცია „რუსეთ-უკრაინის ომი: გაკვეთილები საერთაშორისო ურთიერთობების თეორიისთვის“
2025-10-10 18:00 - 19:00
10 ოქტომბერს, 18:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ ბერლინის თავისუფალი უნივერსიტეტის დოქტორანტი ლუკას გრუნდსფელდი წაიკითხავს საჯარო ლექციას „რუსეთ-უკრაინის ომი: გაკვეთილები საერთაშორისო ურთიერთობების თეორიისთვის“.
უკრაინაში რუსეთის სრულმასშტაბიანმა შეჭრამ შოკი გამოიწვია როგორც საზოგადოებაში, ისე საერთაშორისო ურთიერთობების დისციპლინაში. მიუხედავად იმისა, რომ სახელმწიფოთაშორისი კონფლიქტები ამ დისციპლინის ერთ-ერთი მთავარი კვლევის საგანია, 2022 წლის 24 თებერვალს ბევრი მკვლევარი ისევე მოუმზადებელი აღმოჩნდა, როგორც ბევრი პოლიტიკოსი.
ომმა მნიშვნელოვანი გავლენა იქონია საერთაშორისო ურთიერთობების დისციპლინაში მიმდინარე დებატებზე, რადგან ზოგიერთი პერსპექტივა თვლიდა, რომ მათი პროგნოზები გამართლდა, ხოლო სხვებს განვითარებულ მოვლენებზე ძალიან ცოტა ჰქონდათ სათქმელი. ამავე დროს, კვლავ აქტუალობა შეიძინა საერთაშორისო ურთიერთობებში თეორიული ცოდნისა და პრაქტიკის ურთიერთმიმართების საკითხებმა. ამ და სხვა საკითხების გათვალისწინებით ლექციის მიზანია შეაფასოს, თუ რა დასკვნების გამოტანა შეიძლება რუსეთ-უკრაინის ომის საფუძველზე საერთაშორისო ურთიერთობების დისციპლინის საკვანძო დებატებისთვის.
ბერლინის თავისუფალი უნივერსიტეტის დოქტორანტის, ლუკას გრუნდსფელდის კვლევები ფოკუსირებულია საერთაშორისო ორგანიზაციების ირგვლივ არსებულ დაპირისპირებებზე, რთულ ინსტიტუციურ კონტექსტში გლობალურ მმართველობასა და საერთაშორისო წესრიგის ტრანსფორმაციებზე, განსაკუთრებით რეგიონულ დონეზე და გლობალურ სამხრეთში. მისი ნაშრომები გამოქვეყნებულია შემდეგ გამოცემებში: “International Theory”, “Global Studies Quarterly”, “German Political Science Quarterly” და “Bristol University Press”.
ლექციას მოდერაციას გაუწევს ილიას სახელმწიფო უნივერსიტეტის ჟან მონეს კათედრის ხელმძღვანელი, საერთაშორისო ურთიერთობების მიმართულების პროფესორი გიორგი გვალია.
სამუშაო ენა: ინგლისური
დრო: 10 ოქტომბერი, 18:00 საათი
ადგილმდებარეობა: ილიას სახელმწიფო უნივერსიტეტის წიგნის სახლი „ლიგამუსი“, ი. ჭავჭავაძის გამზირი №32
დასწრება თავისუფალია.
2025
